La Banda Simfònica Lira Saguntina oferirà diumenge el tradicional concert de Carnestoltes
03 de març 2020

​![](/media/leyfbf0u/96c_pasodobles_fjfs2020-26.jpg)  

La Banda Simfònica Lira Saguntina oferirà este diumenge, 8 de març, el tradicional concert de Carnestoltes de la mà del seu director Rafael Doménech. L'espectacle s'interpretarà a l'Auditori Joaquín Rodrigo de Sagunt a les 19.30 hores, i, en esta ocasió, estarà ambientat en una temàtica wéstern, gènere de les pel·lícules típiques del llunyà Oest. El concert, amb entrada gratuïta, forma part de la programació de Cultura que organitza l'Ajuntament de Sagunt.

  

Els assistents podran gaudir d'un repertori de bandes sonores tan mítiques com la de _Els set magnífics_, obra original d’Elmer Bernstein amb arranjament de Marcel Peeters; _Country Western_, d'Harold L.Walters, i _Oregon_ de Jacob de Haan. A més, gran part del programa estarà dedicat al llegendari compositor Ennio Morricone amb algunes de les seues bandes sonores més cèlebres com _Érase una vez en el Oeste, El Bueno, el feo y el malo, Por un puñado de dólares_, i també altres obres com _Il Trièlio_ i _Moment for Morricone_, estes dos últimes amb arranjament de Johan de Mey.

*   [](http://www.facebook.com/sharer.php?u=https://aytosagunto.es/va/actualitat/la-banda-simfonica-lira-saguntina-oferira-diumenge-el-tradicional-concert-de-carnestoltes/ "Facebook")
*   [](http://twitter.com/share?url=https://aytosagunto.es/va/actualitat/la-banda-simfonica-lira-saguntina-oferira-diumenge-el-tradicional-concert-de-carnestoltes/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-banda-simfonica-lira-saguntina-oferira-diumenge-el-tradicional-concert-de-carnestoltes/ "Linked In")
*   [](mailto:?body=https://aytosagunto.es/va/actualitat/la-banda-simfonica-lira-saguntina-oferira-diumenge-el-tradicional-concert-de-carnestoltes/)